ข้อกำหนดข้อกำหนดเกี่ยวกับการจัดสรรที่ดินเพื่อการอุตสาหกรรมจังหวัดชัยนาทพ.ศ. ๒๕๕๐ อาศัยอำนาจตามความในมาตรา๑๔ (๑) แห่งพระราชบัญญัติการจัดสรรที่ดิน พ.ศ. ๒๕๔๓ คณะกรรมการจัดสรรที่ดินจังหวัดชัยนาทออกข้อกำหนดเกี่ยวกับการจัดสรรที่ดินเพื่อการอุตสาหกรรมเกี่ยวกับการจัดทำแผนผังโครงการและวิธีการในการจัดสรรที่ดิน โดยความเห็นชอบจากคณะกรรมการจัดสรรที่ดินกลาง ไว้ ดังต่อไปนี้ข้อ ๑ ข้อกำหนดนี้ เรียกว่า ข้อกำหนดเกี่ยวกับการจัดสรรที่ดินเพื่อการอุตสาหกรรมจังหวัดชัยนาทพ.ศ. ๒๕๕๐ข้อ ๒[๑] ข้อกำหนดให้ใช้บังคับ เมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ บรรดาข้อกำหนด ระเบียบ ข้อบังคับหรือคำสั่งอื่นใดที่ขัดหรือแย้งกับข้อกำหนดนี้ให้ใช้ข้อกำหนดนี้แทนข้อ ๔ ในกรณีที่คณะกรรมการจัดสรรที่ดินจังหวัดชัยนาทพิจารณาเห็นเป็นการจำเป็นเพื่อประโยชน์ในทางเศรษฐกิจและสังคมโดยคำนึงถึงประเภทการจัดสรรที่ดิน ที่ตั้งของที่ดินการผังเมืองและนโยบายการจัดสรรที่ดินของคณะกรรมการจัดสรรที่ดินกลางคณะกรรมการจัดสรรที่ดินจังหวัดชัยนาทจะผ่อนผันการปฏิบัติตามข้อกำหนดให้แก่ผู้ขออนุญาตทำการจัดสรรที่ดินเป็นการเฉพาะรายก็ได้ทั้งนี้การผ่อนผันตามวรรค ๑ ต้องไม่ต่ำกว่าเกณฑ์มาตรฐานตามประกาศคณะกรรมการจัดสรรที่ดินกลาง เรื่องการกำหนดนโยบายการจัดสรรที่ดินเพื่อการอุตสาหกรรมหมวด ๑หลักเกณฑ์การจัดทำแผนผังโครงการและวิธีการจัดสรรที่ดิน ข้อ ๕ แผนผังการจัดสรรที่ดินในการขออนุญาตทำการจัดสรรที่ดินผู้ขอต้องจัดให้มีแผนผังการจัดสรรที่ดิน ดังนี้๕.๑แผนผังสังเขป ได้แก่แผนผังที่แสดง(๑) ที่ตั้งบริเวณการจัดสรรที่ดิน(๒) ลักษณะบริเวณที่ดินโดยรอบตลอดจนการใช้ประโยชน์และระบุสภาพที่ดินที่ขอจัดสรรมีข้อกำหนดตามกฎหมายที่เกี่ยวข้อง เช่น กฎหมายผังเมืองหรือกฎหมายอื่น(๓) เส้นทางที่เข้า - ออก สู่บริเวณการจัดสรรที่ดินจากทางหลวงหรือทางสาธารณะภายนอก(๔) การใช้ประโยชน์ที่ดินในเขตผังเมืองตามกฎหมายว่าด้วยการผังเมืองโดยระบุข้อความ ดังต่อไปนี้ คือที่ดินที่ขอทำการจัดสรร ตั้งอยู่ในบริเวณ ..............................................ระบุรายละเอียดตามกฎหมายว่าด้วยผังเมืองแต่ละประเภท๕.๒แผนผังบริเวณรวม ได้แก่แผนผังที่แสดง(๑) รูปต่อแปลงเอกสารสิทธิที่นำมาทำการจัดสรรที่ดิน(๒) รายละเอียดของที่สาธารณประโยชน์ต่าง ๆ ที่อยู่ภายในบริเวณ และ/หรือบริเวณที่ติดต่อกับที่ดินที่ขอจัดสรร(๓) เงื่อนไขเกี่ยวกับที่ดิน ทั้งของราชการและบุคคล(๔)ในกรณีที่มีโครงการต่อเนื่องเป็นหลายโครงการให้แสดงการเชื่อมต่อของโครงการทั้งหมดไว้ในแผนผังบริเวณรวมด้วย๕.๓แผนผังการแบ่งแปลงที่ดิน ได้แก่ แผนผังที่แสดง(๑) การแบ่งที่ดินแปลงย่อยเพื่อการจัดจำหน่ายโดยให้ระบุประเภทการใช้ที่ดินแต่ละแปลง(๒) การแบ่งที่ดินเพื่อการจัดทำสาธารณูปโภคบริการสาธารณะ และเส้นทางถนน๕.๔แผนผังระบบสาธารณูปโภค และบริการสาธารณะ ได้แก่แผนผังที่แสดงรายละเอียดของสาธารณูปโภคและบริการสาธารณะที่จะจัดให้ ได้แก่(๑) ระบบไฟฟ้า(๒) ระบบประปา(๓) ระบบการระบายน้ำ(๔) ระบบบำบัดน้ำเสีย(๕) ระบบถนนและทางเท้า(๖) ระบบอื่น ๆ ที่เกี่ยวข้อง เช่น ระบบการกำจัดขยะสิ่งปฏิกูลระบบการกำจัดกากอุตสาหกรรม ฯลฯ เป็นต้นแผนผังทุกรายการจะต้องแสดงรายละเอียดของสิ่งที่ปรากฏอยู่ในสภาพปัจจุบันและสภาพหลังการปรับปรุงพัฒนาแล้วรายละเอียดของสิ่งที่ต้องแสดงในแผนผังแต่ละรายการให้เป็นไปตามประกาศของคณะกรรมการจัดสรรที่ดินจังหวัดชัยนาทและจะต้องจัดทำบนกระดาษขนาดมาตรฐาน A1 โดยให้มุมด้านล่างข้างขวาจะต้องแสดงดัชนีแผนผังที่ต่อกัน ชื่อโครงการชื่อและที่ตั้งของสำนักงานจัดสรรที่ดินชื่อและลายมือชื่อผู้ออกแบบและวิศวกรผู้คำนวณระบบต่าง ๆ พร้อมทั้งเลขทะเบียนใบอนุญาตให้ประกอบวิชาชีพตามกฎหมายว่าด้วยวิชาชีพวิศวกรรมและ/หรือสถาปัตยกรรมด้วยข้อ ๖ โครงการและวิธีการในการจัดสรรที่ดินในการขออนุญาตจัดสรรที่ดินนอกจากหลักฐานและรายละเอียดที่ต้องแสดงตามความในมาตรา ๒๓แห่งพระราชบัญญัติการจัดสรรที่ดิน พ.ศ. ๒๕๔๓ แล้วผู้ขอต้องแสดงโครงการและวิธีการในการจัดสรรที่ดินเพื่อเป็นหลักฐานการดำเนินงานในเรื่องต่าง ๆ ดังมีรายการ ดังต่อไปนี้๖.๑หลักฐานการอนุญาต/ยินยอม จากหน่วยงานผู้ดูแลรับผิดชอบแหล่งรองรับน้ำทิ้ง๖.๒หลักฐานผลการพิจารณารายงานการวิเคราะห์ผลกระทบสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมกรณีที่ต้องจัดทำ๖.๓ในกรณีจัดระบบประปาที่ใช้บริการของการประปาส่วนภูมิภาค หรือการประปาส่วนท้องถิ่นต้องแนบหลักฐานการรับรองจากหน่วยงานนั้นว่าสามารถให้บริการได้หากจัดระบบประปาสัมปทานให้แสดงหลักฐานการได้รับสัมปทานประกอบกิจการประปาตามประกาศของคณะปฏิวัติฉบับที่ ๕๘๖.๔วิธีการในการปรับปรุงพื้นที่ดิน การรวมการปรับแต่งให้พื้นที่ดินเกิดความเหมาะสมในการปลูกสร้างอาคาร/โรงงาน ฯลฯ ทั้งนี้ จะต้องกำหนดระดับสูงต่ำของพื้นดินและวัสดุที่นำมาใช้ในการปรับที่ดินทั้งบริเวณส่วนจำหน่าย และส่วนสาธารณูปโภค๖.๕วิธีการในการจัดจำหน่ายที่ดินเปล่า และ/หรือที่ดินพร้อมสิ่งปลูกสร้างจะจำหน่ายโดยวิธีเงินสดหรือเงินผ่อนตามระยะเวลาที่ผู้ซื้อสามารถเลือกได้๖.๖วิธีการในการบำรุงรักษาสาธารณูปโภคหรือบริการสาธารณะ๖.๗การเรียกเก็บเงินค่าใช้บริการและค่าบำรุงรักษาบริการสาธารณะ๖.๘สิทธิของผู้ซื้อในการใช้หรือได้รับบริการจากบริการสาธารณะที่ผู้จัดสรรจัดให้มีในบริเวณการจัดสรรที่ดิน๖.๙ภาระผูกพันต่าง ๆ ที่บุคคลอื่นมีส่วนได้เสียเกี่ยวกับที่ดินที่ขอจัดสรรที่ดินนั้น๖.๑๐สัญญาหรือเงื่อนไขการใช้ประโยชน์ที่ดินในที่ดินแปลงย่อยที่ผู้ซื้อจะต้องปฏิบัติเพื่อประโยชน์ต่อชุมชนทางด้านความสงบสุข ความปลอดภัย ความสวยงามความเป็นระเบียบเรียบร้อยความเพิ่มพูนมูลค่าในทรัพย์สิน และขนบธรรมเนียมประเพณี๖.๑๑หลักฐานแสดงการอนุญาตหรือยินยอมของหน่วยงานอื่น ๆหมวด ๒ขนาดและเนื้อที่ของที่ดินที่ทำการจัดสรร ข้อ ๗ การจัดสรรที่ดินเพื่ออุตสาหกรรมต้องจัดแยกจากที่อยู่อาศัยและพาณิชยกรรมซึ่งอยู่ภายใต้หลักเกณฑ์ตามประกาศคณะกรรมการจัดสรรที่ดินกลางเรื่อง กำหนดนโยบายการจัดสรรที่ดินเพื่อที่อยู่อาศัยและพาณิชยกรรมและแยกจากเกษตรกรรม ซึ่งอยู่ภายใต้หลักเกณฑ์ตามประกาศคณะกรรมการจัดสรรที่ดินกลางเรื่อง กำหนดนโยบายการจัดสรรที่ดินเพื่อเกษตรกรรมข้อ ๘ การจัดสรรที่ดินเพื่ออุตสาหกรรมต้องระบุประเภทอุตสาหกรรมต่าง ๆ ที่จะดำเนินการในที่ดินที่ขออนุญาตทำการจัดสรรที่ดินข้อ ๙ ขนาดของโครงการจัดสรรที่ดิน แบ่งเป็น ๓ขนาด คือ๙.๑ขนาดเล็ก จำนวนแปลงย่อยไม่เกิน ๙๙ แปลง หรือเนื้อที่ต่ำกว่า ๙๙ ไร่๙.๒ขนาดกลาง จำนวนแปลงย่อยตั้งแต่ ๑๐๐ - ๑๙๙ แปลง หรือเนื้อที่ ๙๙ - ๔๐๐ ไร่๙.๓ขนาดใหญ่ จำนวนแปลงย่อยตั้งแต่ ๒๐๐ แปลงขึ้นไป หรือเนื้อที่เกินกว่า๔๐๐ ไร่ข้อ ๑๐ จำนวนเนื้อที่แปลงย่อยเพื่อจำหน่ายเฉพาะที่ดิน จำนวนเนื้อที่น้อยที่สุดต้องไม่ต่ำกว่า ๖๐ ตารางวาถ้าเป็นห้องแถวหรือตึกแถวต้องมีเนื้อที่ไม่ต่ำกว่า ๑๖ ตารางวาห้ามแบ่งแปลงที่ดินเป็นแนวตะเข็บเป็นเศษเสี้ยว หรือมีรูปร่างที่ไม่สามารถใช้ประโยชน์ได้ข้อ ๑๑ ระยะห่างของตัวอาคารจากเขตที่ดินและการเว้นช่องว่างระหว่างแปลงที่ดินให้เป็นไปตามกฎหมายว่าด้วยการควบคุมอาคารและ/หรือ กฎหมายที่เกี่ยวข้องข้อ ๑๒ เพื่อประโยชน์ในการจัดขนาดจำนวนระบบสาธารณูปโภคและบริการสาธารณะให้เพียงพอต่อการใช้ประโยชน์ในที่ดินของโครงการจัดสรรที่ดินในอนาคตผู้จัดสรรที่ดินต้องกันพื้นที่ไว้เพื่อจัดทำสาธารณูปโภคหรือบริการสาธารณะไม่น้อยกว่าร้อยละ๕ ของพื้นที่จัดจำหน่ายทั้งหมด เช่น สวน ที่จอดรถส่วนกลาง สนามกีฬาศูนย์ฝึกอบรมพนักงาน ห้องอาหารสำหรับพนักงาน สถานพยาบาลเบื้องต้น ฯลฯโดยให้มีพื้นที่ที่เป็นสวนไม่น้อยกว่าร้อยละ ๒ ของพื้นที่จัดจำหน่าย ทั้งนี้ ไม่ให้มีการแบ่งแยกออกเป็นแปลงย่อยหลายแห่งเว้นแต่เป็นการกันพื้นที่แต่ละแห่งไว้ไม่ต่ำกว่า ๑ ไร่หมวด ๓ข้อกำหนดเพื่อประโยชน์เกี่ยวกับสาธารณสุข ข้อ ๑๓ การกำจัดขยะสิ่งปฏิกูลให้เป็นไปตามข้อกำหนดขององค์กรปกครองส่วนท้องถิ่นนั้น ๆในกรณีที่ไม่มีข้อบัญญัติท้องถิ่นใช้บังคับให้คณะกรรมการจัดสรรที่ดินจังหวัดชัยนาทพิจารณาให้เหมาะสมกับสภาพพื้นที่ในการกำหนดมาตรการเพื่อการดำเนินการกำจัดฯหมวด ๔ข้อกำหนดเพื่อประโยชน์เกี่ยวกับรักษาคุณภาพสิ่งแวดล้อม ข้อ ๑๔ ระบบการระบายน้ำและการจัดการกากอุตสาหกรรมต้องมีประสิทธิภาพและได้มาตรฐานตามที่หน่วยงานที่เกี่ยวข้องกำหนดข้อ ๑๕ ระบบบำบัดน้ำเสีย๑๕.๑น้ำที่ผ่านการใช้จากทุกกิจกรรมในแปลงที่ดินจัดสรรถือเป็นน้ำเสียที่จะต้องได้รับการบำบัดให้ได้มาตรฐานที่กำหนดตามกฎหมายว่าด้วยการส่งเสริมและรักษาคุณภาพสิ่งแวดล้อมหรือกฎหมายอื่นที่ใช้บังคับ จึงจะระบายลงสู่แหล่งรองรับน้ำทิ้งได้๑๕.๒ระบบบำบัดน้ำเสีย จะเป็นระบบบำบัดอิสระเฉพาะที่ดินแปลงย่อยหรือประเภทระบบบำบัดกลางที่รวบรวมน้ำเสียมาบำบัดเป็นจุดเดียว หรือหลายจุดก็ได้และแต่ละระบบเหล่านั้น จะใช้วิธีหรือขบวนการบำบัดแบบใดวิธีใดให้แสดงหรือระบุแผนผังและรายการคำนวณทางวิชาการโดยผู้คำนวณออกแบบต้องลงนามพร้อมใบอนุญาตเป็นผู้ประกอบวิชาชีพวิศวกรควบคุม๑๕.๓ระบบบำบัดน้ำเสียทุกประเภทจะต้องมีบ่อตรวจคุณภาพน้ำทิ้งที่สามารถเข้าตรวจสอบคุณภาพน้ำทิ้งได้ตลอดเวลาหมวด ๕ข้อกำหนดเพื่อประโยชน์เกี่ยวกับการคมนาคมการจราจร และความปลอดภัย ข้อ ๑๖ ระบบและมาตรฐานของทางเท้าและทางจักรยานในที่ดินจัดสรรทั้งหมดรวมทั้งการเชื่อมกับถนนหรือทางสายนอกที่ดินจัดสรร๑๖.๑ขนาดของถนนที่ต้องจัดให้มีในการจัดสรรแต่ละโครงการ(๑) โครงการขนาดเล็กต้องมีความกว้างของเขตทางไม่ต่ำกว่า ๑๒.๐๐เมตรและความกว้างของผิวการจราจรไม่ต่ำกว่า ๘.๐๐ เมตร(๒) โครงการขนาดกลางต้องมีความกว้างของเขตทางไม่ต่ำกว่า ๑๖.๐๐เมตรและมีความกว้างของผิวจราจรไม่ต่ำกว่า ๑๒.๐๐ เมตร(๓) โครงการขนาดใหญ่ต้องมีความกว้างของเขตทางไม่ต่ำกว่า ๒๔.๐๐เมตรและมีความกว้างของผิวจราจรไม่ต่ำกว่า ๑๖.๐๐ เมตรโครงการขนาดกลางและขนาดใหญ่ให้จัดทำทางเท้าและทางจักรยานด้วย๑๖.๒ถนนที่เป็นทางเข้า - ออก ของโครงการจัดสรรที่ดินที่บรรจบกับทางหลวงแผ่นดินหรือทางสาธารณประโยชน์ต้องมีความกว้างของเขตทางไม่น้อยกว่าเกณฑ์กำหนดข้อ๑๖.๑ เว้นแต่จะมีเกณฑ์บังคับเป็นอย่างอื่น๑๖.๓กรณีเป็นห้องแถวหรือตึกแถวนอกจากปฏิบัติตามข้อ ๑๒ แล้วต้องจัดให้มีที่จอดรถเพิ่มเติม ๑ แปลง ต่อ ๑ คันระหว่างผิวจราจรกับทางเท้าด้านหน้าที่ดินแปลงย่อยให้มีลักษณะดังนี้(๑) กรณีจัดให้มีที่จอดรถตั้งฉากกับแนวทางเดินรถ ให้มีความกว้างไม่น้อยกว่า๒.๔๐ เมตร และความยาวไม่น้อยกว่า ๕.๐๐ เมตร(๒) กรณีจัดให้มีที่จอดรถขนานแนวทางเดินรถหรือทำมุมกับทางเดินรถน้อยกว่า ๓๐องศา ให้มีความกว้างไม่น้อยกว่า ๒.๔๐ เมตร และความยาวไม่น้อยกว่า ๖.๐๐ เมตร(๓) กรณีจัดให้มีที่จอดรถทำมุมกับทางเดินรถตั้งแต่ ๓๐ องศาขึ้นไปให้มีความกว้างไม่น้อยกว่า ๒.๔๐ เมตร และความยาวไม่น้อยกว่า ๕.๕๐ เมตร๑๖.๔กรณีจัดให้มีที่จอดรถเพิ่มเติมทางด้านหลังของห้องแถวหรือตึกแถวต้องจัดให้มีที่จอดรถ๑ แปลง ต่อ ๑ คัน และมีขนาดเช่นเดียวกับที่กำหนดไว้ใน ๑๖.๓ (๑) (๒) (๓)๑๖.๕กรณีที่มีเขตห้ามปลูกสร้างอาคารริมทางหลวงให้ใช้เขตห้ามปลูกสร้างอาคารเป็นที่จอดรถได้หมวด ๖ข้อกำหนดเพื่อประโยชน์เกี่ยวกับสาธารณูปโภค ข้อ ๑๗ ระบบไฟฟ้าผู้จัดสรรที่ดินต้องจัดให้มีระบบไฟฟ้าและดำเนินการจัดทำตามแบบแปลนแผนผังที่ได้รับความเห็นชอบจากหน่วยราชการหรือองค์กรของรัฐหรือนิติบุคคลอื่นซึ่งมีหน้าที่ควบคุมเรื่องไฟฟ้าข้อ ๑๘ ระบบประปา๑๘.๑ผู้จัดสรรที่ดินต้องจัดให้มีระบบประปาในกรณีพื้นที่ดินจัดสรรตั้งอยู่ในบริเวณที่การประปานครหลวงการประปาส่วนภูมิภาค การประปาส่วนท้องถิ่น หรือนิติบุคคลอื่นเป็นผู้รับผิดชอบแล้วแต่กรณี สามารถให้บริการได้ ต้องใช้บริการของหน่วยงานนั้นในกรณีอื่นใดนอกเหนือไปจากนี้ให้ผู้จัดสรรที่ดินเสนอแบบก่อสร้างระบบผลิตและจ่ายน้ำพร้อมทั้งรายละเอียดประกอบแบบรายการคำนวณ โดยมีวิศวกรที่ได้รับอนุญาตการประกอบวิชาชีพวิศวกรควบคุมเป็นผู้ลงนามรับรองแบบและรายการคำนวณดังกล่าวเพื่อขอรับความเห็นชอบจากคณะกรรมการจัดสรรที่ดินจังหวัดชัยนาท๑๘.๒ถ้าใช้น้ำบาดาลหรือน้ำผิวดินในการผลิตน้ำประปาต้องขอรับสัมปทานการจัดจำหน่ายน้ำประปา จากหน่วยราชการที่รับผิดชอบตามกฎหมายว่าด้วยการสัมปทานให้เรียบร้อยก่อนออกใบอนุญาตทำการจัดสรรที่ดินหมวด ๗ข้อกำหนดเกี่ยวกับการอื่นที่จำเป็นต่อการรักษาสภาพแวดล้อมการส่งเสริมความเป็นอยู่และการบริหารชุมชน ข้อ ๑๙ การส่งเสริมความเป็นอยู่และการบริหารชุมชนให้เป็นไปตามที่คณะกรรมการกำหนดข้อ ๒๐ ในการจัดตั้งนิติบุคคลหมู่บ้านจัดสรรหรือนิติบุคคลตามกฎหมายอื่นให้ผู้จัดสรรที่ดินต้องอำนวยความสะดวกในด้านเอกสารบัญชีรายชื่อผู้ซื้อที่ดินจัดสรร และสถานที่ประชุมข้อ ๒๑ ในกรณีที่ผู้จัดสรรที่ดินรายใดมีความประสงค์จะให้มีการจัดตั้งนิติบุคคลหมู่บ้านจัดสรรหรือนิติบุคคลตามกฎหมายอื่นผู้จัดสรรที่ดินจะต้องจัดพื้นที่ให้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นอย่างใดอย่างหนึ่ง ดังนี้๒๑.๑ที่ดินเปล่าต้องจัดให้มีเนื้อที่ไม่น้อยกว่า ๒๐ ตารางวา และมีความกว้างไม่น้อยกว่า๘.๐๐ เมตร ความยาวไม่น้อยกว่า ๑๐ เมตรเว้นแต่ข้อบัญญัติของท้องถิ่นใดกำหนดไว้สูงกว่าก็ให้เป็นไปตามข้อบัญญัติของท้องถิ่นนั้นโดยตำแหน่งที่ดินให้มีเขตติดต่อกับสาธารณูปโภคอื่น ๆ เช่น ถนน สวน สนามเด็กเล่นสนามกีฬา ที่จอดรถส่วนกลาง ศูนย์ฝึกอบรมพนักงาน ห้องอาหารสำหรับพนักงานสถานพยาบาลเบื้องต้น และ/หรือ สาธารณูปโภคอื่น ๆ ที่ใช้ประโยชน์ในลักษณะเดียวกัน๒๑.๒ที่ดินพร้อมอาคาร ต้องมีเนื้อที่ไม่น้อยกว่า ๑๖ ตารางวา มีความกว้างไม่น้อยกว่า๔.๐๐ เมตร และมีพื้นที่ใช้สอยในอาคารไม่น้อยกว่า ๖๔ ตารางเมตร๒๑.๓พื้นที่ส่วนอื่นซึ่งผู้จัดสรรที่ดินได้จัดไว้เพื่อเป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นแล้วเช่น สำนักงาน สโมสร เป็นต้นต้องจัดให้มีพื้นที่ใช้สอยสำหรับสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นในอาคารดังกล่าวไม่น้อยกว่า ๖๔ ตารางเมตรอาคารดังกล่าวจะต้องอยู่บนที่ดินแปลงบริการสาธารณะในโครงการจัดสรรที่ดินและจะเก็บค่าใช้จ่ายสำหรับการใช้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่น ๆ ไม่ได้ ทั้งนี้ไม่นับรวมถึงค่าใช้จ่ายสาธารณูปโภคสิ้นเปลืองข้อ ๒๒ เมื่อตั้งนิติบุคคลหมู่บ้านจัดสรรหรือนิติบุคคลตามกฎหมายอื่นแล้วให้ถือว่าที่ดินดังกล่าวตามข้อ ๒๑.๑ หรือที่ดินพร้อมอาคารตามข้อ ๒๑.๒เป็นสาธารณูปโภค ส่วนที่ดินที่เป็นที่ตั้งสำนักงาน สโมสร ฯลฯผู้จัดสรรที่ดินต้องให้นิติบุคคลหมู่บ้านจัดสรรหรือนิติบุคคลตามกฎหมายอื่นถือกรรมสิทธิ์รวมในที่ดินเนื้อที่ไม่น้อยกว่า๒๐ ตารางวา และให้เป็นสาธารณูปโภคด้วยประกาศ ณ วันที่ ๑๕ตุลาคม พ.ศ. ๒๕๕๐ประภากร สมิติผู้ว่าราชการจังหวัดชัยนาทประธานกรรมการจัดสรรที่ดินจังหวัดชัยนาทวัชศักดิ์/จัดทำ๒๖ กุมภาพันธ์ ๒๕๕๑ศิรวัชร์/ปรับปรุง๒๙ มิถุนายน ๒๕๕๙[๑] ราชกิจจานุเบกษา เล่ม ๑๒๕/ตอนพิเศษ ๓๘ ง/หน้า ๖๒/๒๒ กุมภาพันธ์ ๒๕๕๑